cyanic-selkie/wikianc huggingface dataset:
موہن جو دڑو
شہری منصوبہ بندی
موہن جو وڑو میں پہلی آبادی سے لے کر آخری تک شہر کا نقشہ جوں کا توں وہی رہا۔ مکانوں کا گلی میں کھلنے راستہ اور بغلی گلیاں سب اپنی جگہ بار بار بنتی رہیں۔ اس سے پگٹ نے یہ نتیجہ نکالا ہے کہ ان تمام برسوں میں یا تو ایک ہی خاندان کی حکومت رہی اور اگر خاندان تبدیل بھی ہوا تو بھی قدیم روایات بغیر کسی گڑبڑ کہ من وغن منتقل ہوتی رہی ہیں اور ایسا مذہبی تسلسل کے ذریعے ممکن ہوا ہوگا۔ ظاہر ہے کہ پیداواری آلات ذرائع اور نظام معیشت میں تبدیلی نہیں ہوتی ہوگی۔ ملکی قوانین مذہبی عقائد کی شکل میں رائج ہوں گے۔ نہ سماج میں واضح ترقی ہوتی ہوگی، نہ عقائد بدلے ہوں گے۔ شہر کے مغربی کنارے پر ایک بڑا قلعہ ہے۔ جو تقریباً مستطیل شکل کا ہے۔جس کا طول شمالاً جنوباً چار سو گز ہے اور عرض شرقاً غرباً دو سو گز ہے۔ قلعہ 30 فٹ اونچے چبوترے پر بنایا گیا ہے۔ اس چبوترے کے گرد پکی اینٹوں کی مظبوط دیوار ہے اور اس کا پیٹ کچی اینٹوں سے بھرا گیا ہے۔ اس قلعے کے اندر بڑے بڑے ہال کمرے ہیں۔ بڑے بڑے دروازے اور چبوترے ہیں۔ قلعے کے باہر شہر کے مکانات ہیں اور غلاموں کے کواٹر ہیں، ان کے پاس گندم پیسنے کے فرش بنے ہیں اور ان کے آگے عظیم اناج گھر ہے۔ بڑی گلیاں زاویہ قائمہ پر مڑتی تھیں اور ان میں سے باقیدہ سیدھی گلیاں اور کوچے نکلتے تھے۔ شہر میں کسی جگہ کھلے میدان، پارک یا باغات نہ تھے۔ گھروں کے اندرنی نقشہ ہر دور میں بدل جاتے تھے لیکن کنواں وہی رہتا تھا۔ اس کے اوپر مزید گول دیوار کھڑی جاتی تھی۔ چنانچہ اب کنواں کھود کر نکالے ہیں تو وہ بیس سے تیس فٹ اونچے کھڑے ہیں۔
نظام حکومت
موہن جو وڑو میں کل نو رہائشی پرتیں نکالی گئیں۔ ان میں کئی جگہ سیلاب کی تباہ کاریوں کا ثبوت ملتا ہے لیکن ان متفرق ادوار کی مادی ثقافت میں ذرا فرق نہیں ملتا۔ نہ زبان بدلی ہے نہ رسم الخط۔ ایک ایسی زمین پر جس میں زبان نے متعدد شکلیں اختیار کی ہیں اور رسم الخط بار بار یکسر تبدیل ہوا ہے اس میں ایک ہی رسم الخط کا تسلسل اس کے ٹھہراؤ کا بڑا ثبوت ہے۔
ایک طرف تو ان کے عکاد اور سومیر سے تعلقات تھے۔ دوسری طرف تیرہ سو سال تک انہوں نے عکاد اور سومیر سے بدلتے ہوئے صنعتی طریقوں سے کچھ نہیں سیکھا۔ اس مطلب ہے کہ ٹھہراؤ کی وجوہات اندرونی اور بہت مضبوط تھیں اور بیرونی اثرات کمزور تھے۔
معلوم ہوتا ہے اس نظام کا ایک انتہائی ترقی یافتہ افسر شاہی مشنری پر مشتمل مذہبی بادشاہت کا نظام تھا۔ لوگ مذہب کو مانتے تھے اور اس مستعد اور ماہرانہ نظام سے مطمئین تھے یا اسے نوشہ تقدیر سمجھ کر راضی بہ رضا تھے۔
زراعت
بڑی اجناس گندم اور جو تھیں، اس کے علاوہ تل اور مٹر بھی کاشت کئے جاتے تھے۔ کپاس کاشت کا ثبوت موہنجودڑو سے ملا ہے۔ کپاس کے دھاگے سے بنے ایک کپڑے کا ٹکڑا بھی یہیں سے ملا ہے۔ جس پر سرخ اور مجیٹھی رنگ چڑھایا گیا تھا۔ آج بھی سندھی اجرک کے یہ مخصوص رنگ ہیں۔ اس دور کے سامان تجارت کی ایک نہایت اہم شے کپاس تھی۔ چاہے وہ روئی کی شکل میں ہوں، دھاگے کی شکل میں ہو یا کپڑے کی شکل میں۔ میسوپوٹیمیا کو یہاں کی کپاس برآمد کی جاتی تھی۔ بکری وہی نفیس اون والی بکری جس سے شالیں بنتی ہیں۔لہذا وادی سندھ میں اونی لباس کا استعمال خارج امکان نہیں۔
تجارت
موہنجودڑو کے مال تجارت میں زرعی اشیائ کے علاوہ مویشیوں کا بھی وافر حصہ تھا۔ ہڑپہ سے ملنے والی ہڈیوں کی کثیر تعداد سے اس کا ثبوت ملتا ہے۔ ان میں کوہان والا بیل جنہیں سانڈ کہتے ہیں پالتو جانور تھے۔ اس طرح کوہان والا بیل بھی عام تھا۔ اس کے علاوہ دوسرے پالتوں جانورں میں بھینس، بکری، بھیڑ اور سؤر شامل تھے۔ کتا پالنے اور بلی بھی پالی جاتی تھی۔ گھوڑا اور گدھا بھی اس دور میں پایا جاتا تھا۔
وادی سندھ سے جو چیزیں میسوپوٹیمیا چیزیں جاتی تھیں ان تانبا، ہاتھی دانت، بندر، موتی، شامل تھے۔ ہاتھی دانت کی کنگیاں، بابلی تحریروں کے مطابق ’ ملوہہ ‘ سے منگائی جاتی تھیں۔ ملوہہ کے بارے میں عام رجحان ہے کہ وہ وادی سندھ کا کوئی شہر تھا۔ کوسامبی کا خیال ہے کہ یہ موہن جو وڑو تھا۔ کیوں کہ موہنجودڑو سے ایسی ہی ایک کنگی ملی ہے۔ ان کے علاوہ کپاس، سوتی دھاگہ، سوتی کپڑا اور اجرک بھی برآمد ہوتی تھی۔
ذرائع آمد و رفت
تصغیر ذرائع آمد و رفت میں ایک بہت بڑا ذریعہ تو دریا اور کشتیاں تھیں۔ اس کے علاوہ بیل گاڑیاں اور گھوڑا میدانی علاقوں میں، پہاڑی اور صحرائی علاقوں میں اونٹ استعمال ہوتا تھا۔ غالباً سب سے بڑا ذریعہ بیل گاڑی تھی۔ جس کے پیہے ٹھوس ہوتے تھے اور اس کا قطر تین فٹ چھ انچ ہوتا تھا۔
اندرون ملک تجارت کا سب سے بڑا ذریعہ دریائی کشتیاں تھیں یا بیل گاڑیاں۔ تھورا بہت ثبوت اونٹ استعمال کرنے کا ملا ہے۔ موہنجودڑو میں ایک اونٹ کا ڈھانچہ پندرہ فٹ گہرائی میں مدفون ملا ہے۔ گدھے اور خچر کے استعمال کا کوئی ثبوت نہیں ملا ہے۔ البتہ موہن جو وڑو سے ایک گھوڑے کا ڈھانچہ ملا ہے جو اس تہذیب کے زمانہ عروج کے بعد کا ہے۔ ان کے برعکس جو ثبوت دستیاب ہوئے ہیں وہ بیل کی بے شمار تصویریں، مجسمے اور بیل گاڑیوں کے سفالی اور تانبے کے ماڈل ہیں۔ لہذا یہ زیادہ قرین قیاس ہے کہ تجارت کشتیوں اور بیل گاڑیوں پر ہوتی ہوگی۔ اس کے علاوہ سامان ڈھنونے والے مزدور یا غلاموں کا ثبوت شاہراؤں کے قریب بنے چند فٹ اونچے ستون، پتھر کے ڈھیروں اور چھجوں سے دیا جاسکتا ہے۔ جو سر سے گٹھڑی اتارنے کے کام آتے ہوں گے۔
مذہب
وادی سندھ بنیادی طور پر زرعی ہے۔ دیوی ماں، مْقدس درخت، شجر حیات، لنگم دیوتا، یونی دیوی یہ سب مقامی تصورات ہیں اور زرخیزی اور مذہب تعلق رکھتے ہیں۔ ان سب مذاہب کی بنیاد دیوی ماں پر تھا۔ وادی سندھ کی تہذیب سے کوئی قد آدم یا دیو قامت مجسمے نہیں ملے۔ نہ کہیں چٹانوں پر کندہ عبارتیں ملیں۔ اگرچہ مذہب کی گرفت اجتماعی تھی، مگر عبادات کی ادائیگی انفردی معاملہ تھا۔ اشنان ایک مذہبی عبادات تھی اور مذہبی باولیاں بن چکی تھیں۔ کہنا مشکل ہے کہ موہن جو وڑو کا عظیم حمام دیوی ماں اشنان گھر تھا یا بھینس دیوتا کا۔ لیکن شاندار تعمیر اس کے شاہی ملکیت ہونے کا ثبوت کافی ہے۔ جس کی بنا پر اسے دیوتا کا اشنان گھر سمجھنا زیادہ قرین قیاس ہے۔
بعض مہروں پر مرد دیوتاؤں کی تصویریں بھی ملی ہیں۔ مثلاً ایک مہر پر تین چہروں اور سینگوں والا دیوتا آلتی پالٹی مارے بیٹھا ہے۔ ایک اور مہر پر اس کے ارد گرد چار جانور ہاتھی، شیر، گینڈا اور بھینس ہے۔ دو ہرن اس کے تخت کے پاس بیٹھے ہیں۔ دیوتا ننگا ہے اور آلتی پالتی مارے بیٹھا ہے۔ اس سر پر سینگ ہے یہ سینگ بھینس کے ہیں۔ سینگوں کے درمیان میں کوئی پودا ہے یا مور کی کلغی ہے۔ اس کا عضو ایسادہ ہے۔ یہ یقیناً ذرخیزی کا دیوتا ہے۔ مارشل کا خیال ہے یہ شیو کی ایک پرانی شکل ہے۔ یہ شیو کی ترمکھی مورتی سے ملتی جلتی ہے۔ یہ دیوتا چہرے پر بھیانک تاثرت رکھتا ہے جو حاکم کے ہوسکتے ہیں۔
مہریں
تصغیر موہن جو وڑو سے 1200 سے زائد مہریں ملی ہیں۔ اوسط درجہ کی مہریں اتنی شاندار ہیں کہ دستکاری کا شاہکار معلوم ہوتی ہیں۔ عموماً مہروں پر جانوروں کی حقیقت پسندانہ شکلیں ہیں۔ کہیں کہیں دیو مالائی شکلیں ہیں۔ مثلاً ایک سنگھا۔ یعنی ایک ایسا گھوڑا جس ماتھے پر سینگ ہے۔
ایک مقبول عام تصویر بیل کی ہے۔ چھوٹے سینگوں والا بیل جس کے آگے کھرلی رکھی ہوئی ہے۔ بڑے سینگوں والا بیل بھی عام ہے۔ جس کی گردن پر گوشت کی چادر سی لٹکی ہوئی ہے۔ ایک سینگ والے گینڈے کی کچھ تصویریں بھی ملتی ہیں۔ یہ جانور اس زمانے میں یہاں موجود تھا۔ شیر خاص کر لکیروں دار شیر ان مہروں میں نظر آتا ہے۔ یہ بھی وادی سندھ کے جنگلوں میں ہوتا تھا۔ ایک مہر پر ایک آدمی درخت پر بیٹھا ہے نیچے شیر کھڑا اس کی طرف دیکھ رہا ہے۔ ایک آدھ مہر پر ہاتھی بھی بنایا گیا ہے۔ گھڑیال کی شکل کئی مہروں پر نظر آتی ہے۔ ایک مہر پر تین سینگوں پر والا اک سنگھا ہے۔ سر ہرن کے ہیں اور بدن اک سنگھے کا۔ ایک مہر پر چھ مختلف جانوروں کے سر ہیں۔ جن میں ایک سنگھا، سانڈ، مرگ ( ہرن کی ایک قسم ) اور شیر نظر آرہے ہیں۔ باقی حصہ ٹوٹا ہوا ہے۔ کسی مہر پر تین سر ہیں کسی پر دو۔ ایک مہر پر پیپل کے درخت میں سے ایک اک سنگھے کے دوسرا اگ رہا ہے۔ بعض مہروں میں انسان جانورں یا بلاؤں سے لڑ رہا ہے یا جانوروں کی خدمت میں ہے۔ ایک جگہ ایک آدمی بھینس پر بھالے سے وار کررہا ہے۔ دو مہروں پر تین سروں والا آدمی بیٹھا ہوا ہے۔ جس کے بازو کندھوں تک چوڑیوں سے بھرے ہوئے ہیں۔
مجسمے
( 3 ) چونے کے پتھر کا سات انچ اونچا سر اس کی مونچھیں منڈی ہوئی ہیں اور مختصر داڑھی بھی ہے بال گنگی کر کے جوڑا بنایا گیا ہے۔ آرائش گیسو میں کمال درجے کی نفاست ہے۔ اسے کھود کر نکالنے نے اسے پورٹیٹ قرار دیا تھا۔ یعنی کسی حقیقی فرد کا مجسمہ ہے۔ اس کی مونچھیں صاف بال ترتیب سے بنے ہوئے ہیں۔ داڑھی مختصر چہرے کے نقوش ملتے جلتے، مجسمہ کی تیکنک ایک جیسی۔ اب ظاہر ہے کہ مجسمہ کسی غریب یا عام آدمی کا بنے سے رہا۔ یہ طبقہ امرائ یا صاحبان اقتدار سے تعلق رکھتے ہوں گے۔ ان کی وضع قطع ایسی تھی جو مذہبی رنگ و روپ رکھتی تھی۔
( 4 ) چونے کے پتھر کا پونے آٹھ انچ اونچا سر۔ بالوں کا اسلوب جیسا ہے اوپر والے جیسا۔ سر کے پیچھے جوڑا۔ داڑھی نہیں ہے۔
( 6 ) سنگ جراحت کا مجسمہ۔ آلتی پالتی مار کر ایک شخص بیٹھا ہوا ایک شخص اونچائی 1/2 16 انچ ہے۔ دایاں گھٹنہ اٹھا ہوا ہے۔ دونوں ہاتھ گھٹنوں میں دھرے ہیں۔ اس شخص نے ایک دھوتی سی باندھ رکھی ہے۔ چہرے پر داڑھی ہے۔ مگر دیگر تفصیلات گھس چکی ہیں۔ چہرہ سر سے بڑا ہے۔ یہ خرابی سارے مجسموں میں ہے یا پھر حقیقت ہی ایسی تھی۔ کہ لوگوں کے سر چھوٹے اور چہرے بڑے ہوتے تھے۔ ( 7 ) چونے کے پتھر کے ایک مجسمہ کا ٹکرا جس میں صرف گھٹنے پر ہاتھ رکھا ہوا نظر آرہا ہے۔
( 8 ) چونے کے پتھر کا 1/2 8انچ اونچا مجسمہ۔ ایک آدمی پالتی مار کے بیٹھا ہوا ہے۔ جس نے ہاتھ گھٹنے پر ہاتھ رکھا ہے۔ٹخنوں سے ذرا اوپر پنڈلیوں کے ارد گرد سوراخ کئے گئے ہیں۔ جس کا مطلب ہے کوئی پائل پہنائی گئی تھی بیٹھنے کا انداز 6 نمبر ایک جیسا ہے۔
( 9 ) کسی جانور کا ٹکڑا جو چونے کے پتھر سے بنایا گیا تھا۔ اس ٹکڑے کی اونچائی 1/2 4 انچ ہے۔ یہ غالباً دنبے کا مجسمہ ہے۔
( 10 ) چونے کے پتھر کا آلتی پالتی مارے ایک شخص۔ یہ مجسمہ 1/2 8انچ ہے۔ اس صفائی ستھرائی اور تکمیل نہیں کی گئی اور ابھی کھدرا ہے۔ اس شخص کے ہاتھ بھی گھٹنوں پر ہیں اور اس نے بھی دھوتی پہن رکھی ہے۔ سر کے ارد گر پٹی ہاندھی ہوئی ہے۔ بیٹھنے کا انداز 6 نمبر جیسا ہے۔
ان گیارہ مجسموں کا مجموعی جائزہ لیں تو معلوم ہوتا ہے کہ پانچ مجسموں میں ایک ایسا شخص دیکھایا گیا ہے جو آلتی پالتی مارے بیٹھا ہے۔ یقینا یہ کوئی گیانی دھیانی ہے جو مذہبی استغراق ) گیان دھیان، مراقبے ( میں ہے۔ ویلر کا خیال ہے یہ دیوتا ہے۔ لیکن یہ زیادہ درست ہے یہ کوئی مذہبی رہنما ہے۔ رشی منی، پیر فقیر۔ کیوں کہ بعد میں بدھ کے مجسمے اسی حالت میں ملتے ہیں۔ دنبے اور ہاتھی کی شکل والا مجسمہ بھی مذہبی ہے۔ کیوں کہ تین شاخوں والا پھول اس میں بار بار بنایا گیا ہے۔ گویا گیارہ میں سے سات مجسمے یقینا مذہبی اہمیت کے ہیں۔ باقی ٹکڑے بہت مختصر ہیں۔
دھاتی مجسمے
تصغیر|موئن جو دڑو کی [[موئن جو داڑو کی رقاسہ|ناچتی لڑکی]] ( 1 ) موہنجودڑو کی رقاصہ سرزمین پاکستان کے قدیم کاریگروں کی مہارت کا شہکار ہے۔ یہ مجسمہ آج بھی دنیا بھر میں وادی سندھ کی تہذیب کی علامت بن گیا ہے۔ اس کے پاؤں اور ٹخنے غائب ہیں اور موجودہ حالت میں اس کی اونچائی 2/1 4 انچ ہے۔ یہ مونجودڑو میں ایک گھر میں سطح زمین سے چھ فٹ چار انچ نیچے مدفون ملا تھا۔ یہ ایک کم سن فنکارہ ہے، جو خوشی سے چور، زیوارات میں لدی جام شراب اس کے ہاتھ میں لیے برہنہ رقص کررہی ہے۔ دایاں ہاتھ اس نے کولہے پر رکھا ہے اور بائیں ہاتھ میں غالباً پیالہ پکڑا ہوا ہے۔ بایاں ہاتھ کندھوں تک چوڑیوں میں چھپا ہوا ہے اور دائیں بازو میں اس نے چند گنگن پہنے ہوئے ہیں۔ اس کی شکل بلوچستان کی قدیم آبادیوں سے ملنے والی مٹی کی مورتیوں میں دیکھائی گئی عورتوں جیسی ہے۔ کانسی کا یہ اصل مجسمہ نیشنل میوزم آف انڈیا دہلی میں ہے۔
( 2 ) کانسی کا ایک اور چھوٹا سا مجسمہ بھی ہے جو بناوٹ میں معمولی ہے۔
( 4 ) تین بیل گاڑیاں بھی ملی ہیں۔ ایک کے پہیے ہیں جو ٹھوس ہیں۔ دوسرا پہیوں کے بغیر مگر زیادہ نفیس ہے۔
( 5 ) جہاں کانسی کے دو بیل ملے ہیں۔ جو بڑی سہولت کے ساتھ ان تانگوں میں لگ سکتے ہیں۔ دونوں بیلوں اور تانگوں کے نیچے کانسی کے چھلے لگائے گئے ہیں۔ جن میں سے پہیا گزارنے کے لیے ڈنڈیاں گزاری جاتی ہوں گی۔ یہ چھلے اس بات کا ثبوت ہیں کہ ان بیلوں کا تعلق ایسے ہی تانگوں سے ہے۔ یہ پردہ دار تانگے سامان کے لیے نہیں انسانوں کے سفر کی گاڑیاں ہوں گی۔
مورتیاں
مٹی کی بہت ساری مورتیاں ملی ہیں۔ جن میں انسانی مورتیاں بھی ہیں اور حیوانی مورتیاں بھی۔ ان پر عموماً سرخ رنگ چڑھایا گیا ہے اور بعض پر پالش کی گئی ہے۔ ان کی تفصیل یہ ہے۔
( 1 ) ایک مرد کی مورتی جس کی داڑھی موچھیں صاف ہیں۔ اس کی ناک لمبی، آنکھیں بڑی اور ابھری ہوئی اور ٹھوڑی نہ ہونے کے برابر ہے۔ ویلر کا خیال ہے کہ یہ سامی النسل مرد کی شکل ہے لیکن یہ مقامی کلی مورتیوں جیسی ہے۔
( 2 ) ایک عورت کی مورت جس نے بال سنوانے کے بعد سر پر تاج پہن رکھا ہے اور ایک مختصر سی دھوتی جو جانگیے سے زیادہ لمبی نہیں ہے پہن رکھی ہے اور گھٹنوں سے کافی اوپر ہی ختم ہوجاتی ہے۔ ایسے نقوش، وضع قطع اور لباس والی مورتیاں اکثر مل جاتی ہیں۔ یہ نمائندہ مورتی ہے اور دیوی ماں بھی ہوسکتی ہے اور یہ بھی ہو سکتا ہے کہ اس کے سر پر جو تاج ہے اسے چراغ کے طور پر استعمال کیا جاتا ہو، کیوں کہ اس میں دونوں طرف پیالہ نما بناوٹ ہے۔
( 3 ) مٹی کی بہت سی مورتیاں مضحکہ خیز ہیں اور مذہبی مجسموں سے زیادہ کھلونے معلوم ہوتے ہیں۔ ان کا چہرہ تفصیلات سے خالی ہے اور نہایت مضحکہ خیز ہیں۔ اس میں مقامی نقوش کی جھلک دیکھی جاسکتی ہے۔
( 4 ) دیوی ماں کی مورتیاں۔ ان کی تعداد بہت زیادہ ہے۔ ان مورتیوں میں ایک ایسی عورت کی شبیہ ہے۔ جس نے ہار اور گلوبند پہن رکھے ہیں۔ گلے میں یکے بعد دیگر کئی گلوبند ہیں۔ ہار ناف تک پہنچتے ہیں اور سر پر تاج ہے۔ ان مورتیوں کے نقوش وہی ہیں، جو دیگر مورتیوں کے اور وہی مقامی رنگ ہے جو قدیم زمانے سے چلا آرہا ہے۔
( 5 ) کافی ساری زنانہ مورتیاں کو گھریلو کام و کاج کرتے دیکھایا گیا ہے۔ مثلاً آٹا گوندھتی ہوئی عورت۔
( 6 ) حیوانی مورتیوں میں زیادہ تر چھوٹے سینگوں والے بیلوں کی مورتیاں ہیں، بھینس بھی ہے اور گائے مفقود ہے۔ اس کے علاوہ بندر، ہاتھی، سؤر، گینڈا، اکا دکا بھیڑ اور کتا بھی مورتی کی شکل میں دیکھنے کو ملتا ہے۔ موہنجودڑو سے گھوڑے کا مجسمہ بھی ملا ہے۔ جانوروں کے دیومالائی مجسمے بھی ملے ہیں مثلاً چہرہ داڑھی والے مرد کا اور بدن کسی جانور کا۔ اس کے سینگ بھی بنائے گئے ہیں۔ یہ تمام مجسمے ہاتھ کے بنائے گئے ہیں اور ان کے لیے سانچے کا استعمال کم نظر آتا ہے۔ ان میں بیشتر مجسمے سادہ اور مہارت سے خالی ہیں۔ ان میں ایک پر بکری کا شبہ ہوتا ہے، لیکن جن میں مہارت نظر آتی ہے وہ انتہائی درجہ کی ہے۔ مثلاً بھینس اور گائے کے مجسمے میں مہارت کمال کی ہے۔
( 7 ) مٹی کی بنی بیل گاڑیاں، ان کے پہیے ٹھوس ہیں۔ ان کے پہیے جیسا کے پہلے ٹھوس لکڑی کے ہوتے تھے۔ یہ سب کھلونے ہیں۔ ان میں سے بعض کے سر علاحدہ بنا کر جوڑے گئے ہیں جو ایک دھاگے کے ذریعے بیل گاڑی کے لیور سے بنائے جاتے تھے اور کھلونے کو ایک دھاگے سے باندھ کر بچے کھینچتے ہوں گے تو لیور کے زمین کے ٹکرانے سر ہلتا ہوگا۔
برتن
ان پر جو سجاوٹی نمونے بنے ہیں۔ ان میں ایک تو دائرے کا کاٹتا ہوا دائرہ ہے۔ جس کی تکرار سے ایک جال سا بن جاتا ہے۔ ۔ دوسرے جانوروں کی تصویریں۔ بعض برتنوں پر مور کی شکل ہے، جو برتن کے اوپر کے حصے میں نظر ہوتی ہے۔ اس سے مور کی تعظیم کا احساس ہوتا ہے۔ بکری کی شکلیں بہت کم ہیں۔ مچھلی کی شکلیں بھی برتنوں پر نظر آتی ہیں۔ انسانی شکل کم ہی نظر آتی ہیں۔ ایک جگہ ہرنی اپنے بچے کو دودھ پلارہی ہے۔ ہرنی کی کمر پر ایک پرندہ بیٹھا ہے اور پس منظر میں ایک مچھلی، نرسل کے کچھ پودے اور دوسری چیزیں نظر آرہی ہیں۔ پیپل کا بھی ملتا ہے اور تین پتیوں والا گلاب کا پھول بھی۔ ایک برتن کے ایک ٹکڑے پر ایک آدمی اور اس کا بچہ ہے، دونوں نے ہاتھ اٹھا رکھے ہیں اور ان کے ساتھ پرندے اور مچھلیاں ہیں۔ ایک اور جگہ ایک آدمی نے مچھلیاں پکڑنے کے دو جال ایک لاٹھی پر لکائے ہوئے ہیں اور لاٹھی کندھوں پر لاد رکھی ہے۔ قریب ہی ایک دوسرا آدمی ہے۔ درمیان میں مچھلیاں اور ایک کچھوا نظر آرہا ہے۔
کچھ برتن ایسے بھی ہیں جن پر کثیر رنگی مصوری کی گئی ہے۔ پہلے برتن پر زرد پانی چڑھایا گیا، پھر اس پر سبز اور سرخ رنگ میں تصویریں بنائی گئیں ہیں۔ کہیں زرد زمین پر کالے، سفید اور سرخ رنگ میں پرندے اور جانور بنائے گئے ہیں۔ ان تمام برتنوں کے بنانے رنگنے اور مصور کرنے کی تیکنک نہایت پیچیدہ اور ماہرانہ ہے اور اکثر برتنوں پر روغنی تہہ چڑھائی گئی ہے۔ بعض برتنوں پر ایسی مہر کندہ کی گئی جو یا تو کارخانے کا نام ہیں یا تو یہ برتن کے مالک کا نام بھی ہو سکتا ہے جس کے حکم سے یہ برتن بنائے گئے ہیں۔ یہ آبخورے ہیں اور ان کا پیندا ہے۔ یہ پیندے پرکھڑے نہیں ہوسکتے ہیں۔ یہ اتنی زیادہ تعداد میں ملے ہیں کہ شاید ایک دفعہ استعمال کرکے پھینک دیے جاتے ہوں گے۔ ہڑپہ سے دس برتن ایسی مہروں والے ملے ہیں۔
ایک عجیب و غریب برتن عمودی کناروں والا گول کم چوڑا مگر بہت لمبا برتن تھا۔ جس کا سارا بدن سوراخوں سے چھلنی ہے یہ یا تو دودھ دہی مکھن نکال نے کے سلسلے میں یا پھلوں کا رس نکالنے کے کام آتا ہوگا یا مذہبی آگ جلانے خاص کر لکڑیوں کو سلگتے رکھنے کے کام آ سکتا تھا۔ ایک دو جگہ راکھ کے پاس ملا ہے۔
کچھ مرتبان، پائدان والے پیالے، پائدان والی طشتریاں اور ڈھکن دار روٹی دان بھی ملا ہے۔ آخری دنوں میں یہی برتن طشتری نما سے پیالہ نما بن جاتا ہے۔ وقت گزرنے کے ساتھ ساتھ آہستہ آہستہ ان برتنوں کی اور ان پر بنی سجاوٹی تبدیلی آجاتی ہے۔
منکے
وادی سندھ میں منکے اور ہیت میں کثیر النوع ہیں۔ سونے، چاندی، تانبے کانسی، روغنی مٹی، صابن پتھر، قیمتی اور نیم قیمتی پتھروں اور گھونگے سیپی اور مٹی سب چیزوں سے منکے بنائے جاتے تھے۔ سب سے زیادہ منکے پتھر کے بنے ہوئے ملے۔ ٹھوس پتھر سے تراشنے کے علاوہ صابن پتھر کو پیس کر اس کے سفوف کو پانی میں گوند کر بھی بنائے جاتے تھے۔ منکوں کو بنانے کے طریقے بھی بہت سے تھے۔ چیرنے، تراشنے، رگڑنے، ، چھیدنے، برمانے اور کاٹنے کے سب طریقے برتے جاتے تھے۔ پتھر کو پہلے چیر کر لمبی لمبی سلاخیں بنالیں جاتی تھیں۔ پھر ان کو کاٹ کر ٹکڑے کئے جاتے تھے۔ پھر ان کو اندر سے برمایا جاتا تھا اور باہر سے رگڑا جاتا تھا۔ برما پتھر کا ہوتا تھا اور برمانے میں پانی بھی استعمال ہوتا تھا۔ سونے، چاندی اور قیمتی پتھر کے منکے سے تو بیگمات کے زیورات بنتے ہوں گے لیکن مٹی کے منکے جوگیوں کا پہناوا رہے ہوں گے۔ کچھ منکے نقلی سونے بھی ملے ہیں۔ جن میں تانبے کے منکوں پر سونے کا پانی چڑھایا گیا ہے۔بعض منکے قتلے دار بھی ملے ہیں۔ بعد کے زمانے میں ڈھولک نما بھی ہوگئے یعنی لمبوترے منکے جو گول ہیں اور ان کے درمیان میں ابھار ہے۔ ان پر تین پتیوں دار پھول بھی بنا ہے۔ بعض منکوں پر سرخ اور سیاہ رنگ بھی کیا ہوا ہے۔ ان کو الکلی، تیزاب اور دوسرے کیمیاوی مادوں سے رنگا جاتا تھا۔
زیورات
تصغیر|زیورات امیر عورتیں بکثرت زیور استعمال کرتی تھیں۔ جس میں سونے، چاندی اور نیم قیمتی پتھروں سے بنے ہار، گلوبند اور بازوں بند شامل تھے۔ ان کے علاوہ سونے کے تعویز جن میں سفید لئی جڑ کر پھول بنائے جاتے تھے۔ سادہ سونے کے کنگن اور بازو بند ہوتے تھے۔ جن پر سونے کا کام ہوتا تھا۔ گول منکے اور سفید مخروطی جو کانوں میں پہنے جاتے تھے۔ طرح طرح کے گلوبند اور ہاروں کے علاوہ کمر بند ہوتے تھے۔ کمر بند لباس کے اوپر باندھا جاتا تھا۔ قیمتی پتھروں میں سنگ یشب کا استعمال عام تھا۔ لاجور بھی کسی قدر استعمال ہوتا تھا۔ سرخ عقیق سے منکے بنائے جاتے تھے۔ جن پر باریک نقش کھود کر ان میں سفید رنگ بھرا جاتا تھا۔ یوں تو سرخ منکے پر سفید پھول بنائے جاتے تھے۔
منکوں کے علاوہ کانوں کی بالیاں اور ناک کے لونگ بھی بنتے ہوں گے۔ تانبے کے آئینہ ہوتے تھے جن کو پکڑنے کا دستہ ہوتا تھا۔ آنکھوں میں سرمہ لگایا جاتا تھا۔ سرمہ دانی، سرمہ لگانے کی سلائی اور سرمہ دانی میسر تھا۔ تانبے کے استرے سے ہی بال مونڈے جاتے تھے۔
متفرق اشیا
تصغیر|متفرق اشیا مٹی کی کئی ننھی منی چیزیں بنائی جاتی تھیں۔ جن میں مٹی سیٹیاں جو پرندوں خاص کر مرغیوں کی شکل کی ہیں۔ اس کے علاوہ مٹی کے گول جھنجنے جن میں مٹی کی باریک گولیاں ڈالی جاتی تھیں۔ مٹی کے بنے ہوئے گول اور چوکور پانسے۔ مٹی کے جھانوے، مٹی کے ننھے پنجرے جن میں جھینگر رکھے جاتے ہوں گے اور مٹی کے چوہے دان بھی ملے ہیں۔ اس طرح کے ننھے منے برتن بھی ہیں، مٹی کی چوڑیاں، گنگن، انگوٹھی اور بٹن وغیرہ ہیں جن پر روغن چڑھایا گیا ہے۔ ان کے علاوہ بازو بند، کھیل کے مہرے اور ننھی منی بے شمار چیزیں بنائی جاتی تھیں۔ بعض جگہ سے نہایت تنگ منہ والی چھوٹی سرمہ دانیاں بھی ملیں ہیں۔ کانسی اور تانبے سرمچو بھی ملے ہیں۔جو ساڑھے چار انچ سے پانچ انچ تک لمبے ہیں۔ تانبے کے پیالے، پیالیاں اور تھالیاں عام تھیں۔
پختہ مٹی کی بہت سی کھلونا گڑیاں اور دوسرے کھلونے ملے ہیں۔ مٹی کے بنے رتھ اور چھکڑے ہیں۔ مٹی کی بنی پرندوں کی شکل کی سیٹیاں ہیں جو آج بھی پھونک ماریں تو بجتی ہیں۔ دو اینٹوں پر ایسے پانسے بنے ہیں جن سے پانسا پھینک کر کھلینے والا کوئی کھیل کھیلا جاتا ہوگا۔ پانسوں جو نشانات لگے ہیں ان کا طریقہ موجودہ طریقہ کار سے مختلف ہے۔ موجودہ پانسے پر کوئی سی دو مخالف سمتوں کا مجموعہ سات بنتا ہے۔ یعنی ایک کے مخالف چھ ہیں، دو کے مخالف پانچ، تین کے مخالف چار اور پانچ کے مخالف چھ۔ یہ کہنا مشکل ہے کہ لوگ ان کھیلوں پر جوا کھیلتے تھے یا نہیں۔
لباس
لباس تو کوئی نہیں ملا ہے نہ مورتیوں سے ہی لباس کی تفصیلات پر روشنی پڑتی ہے۔ صرف اتنا لگتا ہے کہ مرد چھوٹی چھوٹی داڑھی رکھتے تھے۔ کچھ لوگ مونچھیں منڈاتے تھے اور مرد کشیدہ چادریں اوڑھتے تھے یا چوغہ پہنتے تھے۔ جس میں دایاں بازو ننگا رہتا تھا۔ عورتیں مختصر دھوتی یا تہمد باندھتی تھیں۔ امیر عورتیں اس کے اوپر کمر بند باندھتی تھیں۔ جو چوڑی پٹی کا ہوتا تھا۔
اوزان اور پیمانے
تصغیر موہنجودڑو میں وزن اور پیمائش کا ایک صحت کے ساتھ طے شدہ نظام تھا، جو علاقے کے طول و عرض میں رائج تھا۔باٹ مختلف اقسام کے پتھروں سے تراشے جاتے تھے۔ جن میں ناقص عقیق، چونا پتھر، سلپہ پتھر، سفید عقیق، ورقی پتھر اور سنگ سیاہ وغیرہ شامل ہیں۔ ان میں سے بعض سوراخ دار ہوتے تھے اور بہت سارے چھوٹے بڑے باٹوں کا ایک سیٹ تار میں پرویا ہوتا تھا۔ نہایت چھوٹے باٹ بھی تھے۔ جو سناروں کے کام آتے تھے۔
عموماً ترازو کی ڈنڈی اور دونوں پلڑے لکڑے ہوتے تھے۔ جو دھاگے سے بندھے ہوتے تھے۔ یہی وجہ ہے ترازو کی زیادہ باقیات نہیں ملیں۔ بعض صورتوں میں ڈنڈی تانبے اور اس کے علاوہ پختہ مٹی کے بنے ہوتے تھے۔ ان میں سے کچھ نمونے محفوظ ملے ہیں۔
موہن جو وڑو کے معیاری اوزان کا نظام قدیم دنیا کے کسی دوسرے نظام سے نہیں ملتا جلتا ہے۔ ان اوزان کا اندرونی تناسب اس طرح ہے۔
1 ، 2 ، 4 ، 8 ، 16 ، 32 ، 64 ، 160 ، 200 ، 320 ، 640
ان میں وہ وزن جس کو 16 کہا گیا ہے بنیادی اکائی کا درجہ رکھتا تھا۔ اس کا وزن 13.64 گرام تھا۔ موجودہ تولہ 66ء11 گرام کا ہے۔ اسے ہم پکا تولہ کہہ سکتے ہیں۔ یہ بنیادی وزن یعنی پکا تولہ جب اوپر کو جاتا تھا تو اعشاری ترتیب سے بڑھتا تھا۔ جب نیچے جاتا تھا تو 2 سے تقسیم ہوتے ہوئے چلتا تھا۔ سولہ کا یہ نظام پاکستان میں اعشاوی نظام سے پہلے رائج تھا۔
اوزان کی طرح نہایت پیمائش کا ایک صحت کے ساتھ طے شدہ نظام تھا۔ موہنجودڑو سے گھونگے سے بنایا گیا ایک پیمانہ ملا ہے جو ذرا سا ٹوٹا ہوا ہے۔ اس پر برابری کے نشانات لگے ہیں۔ ہر حصہ11.32 انچ یا 33 سینٹی میٹر کے برابر ہے۔
موہن جو وڑو سے ملنے والا گھونگے کا پیمانہ جو بنیادی اکائی 11.32 کے برابر دیکھاتا ہے۔ اس میں ہر اکائی کے بعد ایک دائرے کا نشان بنایا گیا ہے۔ اس بنیادی اکائی کی ضمنی تقسیم بھی کی گئی ہے۔ جو پانچ حصوں (سوتروں ) میں ہے۔ ہر حصے کو الگ کرنے کے لیے کھڑی لکیر لگائی گئی ہے۔ اس طرح پانچ سوتر کی پور اور دس پور کا ایک پاؤں ہوتا ہوگا۔ مختلف عمارتوں کی پیمائش کرکے رکھا گیا تو اس میں دو پیمائش نظر آئیں۔ ایک کے مطابق بیس انچ کا ہاتھ ہوتا ملتا ہے ) 20.03 انچ سے لے کر 20.08 انچ تک ( دوسری پیمائش کے مطابق اس کی صحیح پیمائش 13 انچ سے لے کر 13.2 انچ تک۔ تمام عمارتوں کی لمبائی چوڑائی سختی سے دو میں سے کسی ایک پیمانے پر اترتی ہے۔ مثلاً اشنان گھر کا تلاب اسی پاؤں کے حساب سے 36 * 21 پاؤں ہے۔ جب کہ یہ پاؤں 13.1 انچ کا ہے۔
رسم الخط
تصغیر|موئن جودڑو کا داخلہ پھاٹک وادی سندھ کے بہت سے سربستہ رازوں میں سے سب سے دلچسپ راز وادی سندھ کا رسم الخط ہے۔اسے پڑھنے کوششیں دنیا بھر کے ماہرین نے کی ہیں۔لیکن خاطر خواہ کامیابی نہیں ہوئی۔ وادی سندھ کی کل تحریریں 5000 سے بھی زائد ہیں۔ جو مختلف مہروں، ٹکیوں اور برتنوں پر ثبت ہیں۔ ان میں سے بعض عبارتیں دہرائی گئی ہیں۔ اس اعتبار سے کل عبارتیں 1500 سو ہیں۔ ان عبارتوں میں بنیادی علامات 396 سو ہیں۔ جو اپنے زمانے کے اعتبار سے خاصی مختصر ہیں اور زبان کے ترقی یافتہ ہونے کا ثبوت بھی ہیں۔اس رسم الخط کو پڑھنے میں سب سے بڑی رکاوٹ تو یہ ہے کہ دستیاب عبارتیں نہایت مختصر ہیں۔ کوئی سی تحریر ایک آدھ جملے سے زیادہ نہیں۔ سب سے طویل عبارت میں صرف سترہ علامتیں یا شکلیں ہیں۔ کچھ لوگوں کا خیال ہے کہ یہ شاید بعض افراد کے نام ہیں یا قبیلوں کے نام یا خطابات یا کسی تجارتی ادارے یا مذہب ( مندر ) یا تجارت کے نام ہیں۔
لوگ
وادی سندھ کے لوگ کون تھے۔ وادی سندھ کے طول و عرض میں کون سی نسل یا نسلیں آباد تھیں۔ اس بارے میں پرانا تصور ہے کہ یہ لوگ دراوڑ تھے، مغربی ایشیائ سے آئے تھے اور تہذیب سندھ کے ذوال کے ساتھ ہی جنوب و مشرق کی طرف چلے گئے۔لیکن موجودہ نظریہ اس سے مختلف ہے۔ اس میں اختلاف ان کی نسلی ساخت کے بارے میں ہے۔ دراوڑ کہلانے کے بارے میں نہیں۔ ان لوگوں کی نسل جاننے کے بارے میں دو بڑے ماخذ ہیں۔
( 1 ) پتھر اور کانسی کے انسانی مجسمے
( 2 ) موہنجودڑو سے پچاس ڈھانچے اس دور کے ملے ہیں۔
موہنجودڑو میں باقیدہ قبریں نہیں ملی ہیں۔ پانچ جگہوں پر لاشیں یکجا ملی ہیں اور لگتا ہے کہ یہ سب لوگ قتل ہوئے ہیں اور لاشیں اپنی جگہ پڑی پڑی مرود ایام سے دفن ہوگئیں۔ سر مارٹیمر ویلر کا کہنا ہے کہ اس بات میں کوئی شک نہیں ہے باقاعدہ قبرستان شہر کے مضافات میں کہیں ہوگا۔ جسے اب تک کھودا نہیں گیا۔ لیکن جو ڈھانچے اب تک ملے ہیں وہ آخری قتل عام کے مقتولین لگتے ہیں۔ ان میں سے تین کاکیشائی (پروٹو آسٹریلائڈ) ہیں۔ ان کے قد چھوٹے، سر لمبوترے اور ناک چوڑی تھی۔ ان کا نچلا جبڑا قدرے آگے کو بڑھا ہوا تھا۔ ان کے علاوہ چھ ڈھانچے رومی یا ہند یورپی یا خضری یا کیپسیئن نسل کے ہیں۔ ( جو ایک ہی نسل کے متفرق نام ہیں ) ان کے سر لمبوترے، مگر زیادہ نہیں، ناک لمبائی میں کم، تنگ اور اونچی تھی۔ ان کے نقوش تیکھے اور نفیس تھے۔ ان میں ایک مرد کا قد پانچ فٹ ساڑھے چار انچ۔ ایک عورت کا قد 4 فٹ 6 انچ ہے اور ایک دوسری عورت کا قد 4 فٹ 1/2 4انچ ہے۔چار ڈھانچے غالباً الپائن نسل کے ہیں اور ایک ڈھانچہ الپائن نسل کی منگولیائی شاخ کا تھا۔ یہ واحد مرد یا تو کوئی مسافر تھا یا پردیسی۔
اجناس اور درخت
اگرچہ وادی سندھ کی تہذیب تجارت و صنعت سے وابستہ متوسط طبقے کو ثابت کرتی ہے۔ لیکن سندھ سلطنت کی بنیادی معیشت لازماً زرعی تھی۔ بڑی اجناس گندم اور جوار تھیں۔ گندم پتھر کے کھرل میں پتھر ہی کے موصل سے پیسی جاتی تھی اور جو لکڑی کی اوکھلی میں لکڑی ہی کے موصل سے جھڑے جاتے تھے۔ مٹر، خربوزے اور تل بھی ہوتے تھے۔ موہنجودڑو میں کچھ پتھر کی کجھوریں اور پتھراہی گھٹلیاں ملی ہیں، برتنوں پر بنے درختوں میں کھجور کا درخت، ناریل کا پھل، انار اور کیلا بھی دیکھائی دیتا ہے۔ موہنجودڑو سے تانبے اور چاندی کی اشیائ کے ساتھ سوتی کپڑے کا ٹکڑا بھی ملا ہے۔ موہنجودڑو سے پٹ سن کا ریشہ بھی ملا ہے۔ لہذا پٹ سن کی رسیاں اور بوریاں عام استعمال ہوتی تھیں۔ ایک جگہ مچھلی پکڑنے کا کانٹا اور اس کے ساتھ پٹ سن کا ریشہ لپٹا ہوا تھا۔
جانور
تصغیر|جانور کتے، بیل، گائے اور بھینس عام پالے جاتے تھے۔ بعض جگہوں پر سؤر کی ہڈیاں ملی بھی ہیں۔ گھوڑے بھی تھے۔ گدھے اور خچر کو بھی شامل سمجھنا چاہیے۔ بلی یقینا پالی جاتی ہوگی۔ کیوں کے اناج کے وسیع ذخیروں کو چوہوں سے بچانا ضروری تھا۔ دوسرے جانوروں یا پرندوں کے وجود کے جو ثبوت ملے ہیں۔ ان میں خرگوش، بندر، فاختہ، طوطے، وغیرہ شامل ہیں۔ چھوٹے چھوٹے مٹی کے پنجرے ملے ہیں جن سے ظاہر ہوتا ہے کہ چھنکارنے والے جھینگر اوردوسرے موسیقار کیڑے پالے جاتے تھے۔ جیسا کہ چین میں رواج تھا۔ جنگلی جانوروں میں سانڈ ( بائی سن ) گینڈے، شیر، سانبھر ہرن، چتکبرا ہرن، پاڑا ہرن وغیرہ عام تھے۔
خاتمہ
اس غربت کی وجہ کھیتوں کی ذرخیزی میں کمی یا آبپاشی کے نظام کا آہستہ آہستہ ناکارہ ہوجانا تھا یا اینٹوں اور برتنوں کے بھٹیوں میں جلانے کے جنگلات کو کاٹ کاٹ کر ختم کردینا سمجھا جاتا ہے۔ جس کی وجہ سے بارشیں کم ہوئیں اور خشک سالی ہوگئی۔ لیکن موہنجودڑو کی کھدائی شدہ سطحوں میں کم از کم تین سیلابوں کا ثبوت ملا ہے۔ جس سے شہر بالکل تباہ ہو گیا۔ ہو سکتا ہے ایسی تباہی نچلے حصہ میں بھی آئی ہو۔ ان سیلابوں نے جو مٹی بجھائی ہے اس کے تجزیہ سے پتہ چلتا ہے کہ یہ مٹی ٹہرے ہوئے پانی کی ہے، بہتے ہوئے پانی کی نہیں۔ جس کا مطلب ہے دریا کے نچلے حصے کی زمین ارضیاتی تبدیلوں سے اوپر اٹھی دریا نے واپس حملہ کیا اور شہر غرق ہو گیا۔
یہ طے شدہ ہے کہ بار بار کے سیلابوں نے تباہی مچائی اور یہ ایک عنصر تھا۔ لیکن تہذیب کی حتمی تباہی کسی عظیم طوفان نوح کی وجہ سے نہیں تھی۔ بلکہ بار بار کی تباہ کاریوں کے نتیجے میں بتدریج تھی۔ کچھ شواہد حملے اور قتل عام کے بھی ملتے ہیں۔ چھ جگہوں سے لاشیں ملی ہیں۔ جن میں پانچ جگہوں پر متعدد آدمی یکجا مرے اور ایک جگہ ایک اکیلا آدمی ملا ہے۔ ان کی تفصیل کچھ یوں ہے :
ایک عوامی کنواں ایک کمرے میں واقع ہے۔ برابر کی گلی سے اونچی ہے اور گلی میں سے سیڑھیاں اس کنویں کے کمرے میں اترتی ہیں۔ ان سیڑھیوں پر دو آدمی مرے پڑے ہیں۔ ایک عورت اور ایک ان میں سے ایک الٹا گرا ہے۔ دو لاشیں گلی میں پڑی ہیں۔ یہ شہر کے آخر زمانے کے لوگ تھے۔ ایک لاش کمرے کے پختہ فرش پر پڑی تھی دوسری پختہ کمرے میں۔ یہ اس بات کا ثبوت ہے کہ کنواں اس وقت زیر استعمال تھا اور اسی وقت یہ لوگ مر کر گرے ہیں۔ ان کے ڈھانچے مدفون حالت میں نہیں پائے گئے ہیں۔
ایک گھر میں چودہ ڈھانچے ملے ہیں تیرہ مرد ایک عورت اور ایک بچہ۔ ان میں سے کسی نے گنگن پہن رکھے تھے، کسی نے انگوٹھیاں اور کسی نے منکوں کے ہار۔ یہ لوگ یقینا ایک ہی حملے میں قتل ہوئے ہیں۔ ایک آدمی کی کھوپڑی میں 1146 ملی میٹر لمبا کٹاؤ ہے۔ جو یقینا تلوار یا خنجر کا زخم ہے۔ بعض دوسری کھوپڑیوں پر تشدد کے آثار ہیں۔ صاف پتہ چلتا ہے یہ لاشیں شہر کی آخری تباہی کے وقت کی ہیں۔
ڈاکٹر جارج ایف ڈیلز میں 1942ء میں موہن جو وڑو کی کھدائی میں پانچ ڈھانچے ڈھونڈے جو چاروں شانے چت پڑے تھے۔ یہ گلی کے ایک کونے سے ملے ہیں۔ سر مارٹیمر ویلر کا خیال ہے شاید یہ لوگ حملے کے وقت چھپے ہوئے کھڑے تھے۔ ان میں تین مرد، ایک عورت اور ایک بچہ ہے۔ ان کا زمانے بھی موہنجودڑو کا آخری زمانہ تھا۔
ایک گلی میں چھ ڈھانچے ان میں ایک بچہ ملا ہے۔ ایک گلی میں ایک ڈھانچہ ملا ہے۔
سر مارٹیمر ویلر نے یہ خیال ظاہر کیا کہ دوسری ہزاروی قبل مسیح میں بلکہ اس کے وسط میں یعنی 1500 قبل مسیح میں آریاؤں نے حملہ کرکے اس شہر کو تاراج کیا ہوگا۔
جب موہن جو وڑو بتدریج زوال پزیر ہوا۔ بارہا یہ شہر سیلاب سے تباہ ہوا اور ہر بار نئے لوگوں کا معیار پہلے سے بہت پست تھا۔ بڑے مکانوں کے ملبے پر چھوٹے اور گندے مکان بنے۔ بڑے اناج گھر کے اوپر چھوٹے چھوٹے گھٹیا مکان بنے اور بتدریح دارلحکومت ایک وسیع و عریض کچی آبادی میں تبدیل ہو گیا اس غلاموں کی بغاوت کا لامتناہی سلسلہ وہ بنیادی سبب ہے جس نے سندھ تہذیب اور سندھ سلطنت کو تباہ و برباد کر دیا۔ متفرق شہروں کے بار بار جلنے اور اس کے بعد کمتر دستکاری کے مروج ہونے کے بہت سے ثبوت آثار قدیمہ نے فراہم کئے۔ یہ کمتر دستکار دیہی کمی تھے جو سماج کی پست ترین سیڑھی پر تھے۔ یہ کوئی باہر سے آنے والی فاتح اقوام کے افراد نہیں تھے۔ مقامی غلام تھے۔ یہی وجہ ہے سندھ کا کوئی شہر یا قصبہ تباہ ہوتا تو اگلی مرتبہ کمتر ثقافت دیکھنے میں آتی۔ کو بغاوتوں اور تجارتی قافلوں پر ڈاکوؤں کے حملوں اور شہروں پر کسانوں کے حملے ہونا فطری سی بات ہے۔ ان روز روز کی بغاوتوں نے سلطنت کو بہت کمزور کر دیا۔ جگہ جگہ ریاستی مشنری شکست و ریخت کا شکار ہونے لگی۔
یہ صورت حال تھی جب آریاؤں کے وحشی قبائل مغرب سے داخل ہوئے اور ان کے پے درپے حملوں نے سلطنت کی اینٹ سے اینٹ بجادی اور یہ ماننا پڑے گا کہ ذوال آمادہ تہذیب 1700 ق م میں آریاؤں کے ہاتھوں تباہ ہوئی۔ مگر آریاؤں کا حملہ آخری عنصر کی حثیت رکھتا ہے۔
2014ء میں سندھ فیسٹیول
موہن جو وڑو کے آثار کو مزید خطرات جنوری 2014ء میں لاحق ہوئے جب پاکستان پیپلز پارٹی کے بلاول بھٹو زرداری نے سندھ فیسٹیول کی افتتاحی تقریب کے لیے اس مقام کا انتخاب کیا۔ 31 جنوری 2014ء کو سندھ عدالت عالیہ میں ایک کیس داخل کیا گیا جس میں حکومت سندھ کو اس مقام پر تقریبات کرنے کی پابندی کا مطالبہ کیا گیا۔
آب و ہوا
موہنجوداڑو صوبہ سندھ کا ایک تاریخی شہر ہے جو اپنی گرمی کی وجہ سے مشہور ہے اور اسے پاکستان کا سب سے گرم علاقہ ہونے کا اعزاز حاصل ہے کیونکہ یہاں 26 مئی 2010 کو پاکستان کی تاریخ کا سب سے گرم ترین درجہ حرارت ریکارڈ ہُوا اور گرمی 53.5 ڈگری تک چلی گئی لیکن 6 جنوری 2006 میں اس شہر میں موسم اتنا سرد ہُوا کے درجہ حرارت منفی 5.4 ڈگری کو چھُو گیا اور یہ اس شہر کی تاریخ کا سب سے سرد ترین دن تھا جسے ریکارڈ کیا گیا۔
بیرونی روابط
زمرہ:1922ء کی آثار قدیمہ دریافتیں زمرہ:پاکستان میں آثار قدیمہ زمرہ:پاکستان کی قدیم تاریخ زمرہ:پاکستان کے سابقہ آباد مقامات زمرہ:پاکستان میں کھنڈر زمرہ:پاکستان میں مقامات عالمی ثقافتی ورثہ زمرہ:تاریخ سندھ زمرہ:چھبیسویں صدی قبل مسیح کی معماری زمرہ:سندھ زمرہ:سندھ کے سیاحتی مقامات زمرہ:سندھ کے شہر زمرہ:سندھ میں مقامات عالمی ثقافتی ورثہ زمرہ:ضلع لاڑکانہ زمرہ:عالمی ثقافتی ورثہ زمرہ:قدیم ہندوستان زمرہ:قدیم ہندوستانی شہر زمرہ:برنجی دور زمرہ:برنجی دور کا ایشیا زمرہ:وادیٔ سندھ کی تہذیب زمرہ:وادیٔ سندھ کے مقامات زمرہ:چھبیسویں صدی ق م کی تاسیسات زمرہ:کامنز زمرہ جس کا ربط ویکی ڈیٹا پر ہے زمرہ:وادیٔ سندھ کے اہم مقامات زمرہ:ویکی ڈیٹا سے مطابقت رکھنے والی مختصر تفصیل زمرہ:تیسرے ہزارے قبل مسیح میں قائم ہونے والے آباد مقامات
ابو الفضل ابن مبارک
تصغیر|200px|بائیں|اکبر کا دربار شیخ ابو الفضل علامی شیخ مبارک ناگوری کے بیٹے اور ابو الفیض فیضی کے چھوٹے بھائی تھے۔
ولادت
6 محرم 958 ھ بمطابق 14 جنوری1551ء کو آگرہ میں پیدا ہوئے۔
نورتن
اکبر اعظم کے نورتنوں میں سے ایک یہ بھی ہیں۔ 1572ء میں اپنے بھائی فیضی کے ساتھ دربار اکبری میں باریاب ہوا۔ آہستہ آہستہ تقرب شاہی حاصل کر لیا۔ یہاں تک کہ صدر الصدور کے عہدے پر فائز ہوا۔ 1600ء میں منصب چار ہزاری پر فائز ہوا۔ شہزادہ سلیم (جہانگیر) کا خیال تھا کہ ابوالفضل اس کے بیٹے خسرو کو ولی عہد بنانا چاہتا ہے۔ چنانچہ اس کے اشارے پر راجا نرسنگھ دیو نے اسے اس وقت قتل کر دیا جب وہ دکن لوٹ رہا تھا۔ اپنے وقت کا علامہ اور بلند پایہ مصنف تھا۔ علامی تخلص رکھتا تھا۔ آزاد خیال فلسفی تھا۔ علما اسے دہریہ سمجھتے تھے۔ اکبر کے دین الٰہی کے اجرا کا سبب اسی کو گردانا جاتا ہے۔ اکبر نامہ اور آئین اکبری مشہور تصانیف ہیں۔ اس کے خطوط کا مجموعہ مکتوب علامی فارسی ادب کا شاہکار سمجھا جاتا ہے۔
بھائیوں کی تفصیل
فیضی اس کا بڑا بھائی تھا چھ بھائی ابوالفضل سے چھوٹے تھے جن کی تفصیل شیخ نے خود دی ہے۔ ارشاد ہوتا ہے "چھوٹا بھائی شیخ ابوالبرکات سن 960ھ، 1553ء میں، شیخ ابوالخیر سن 967ھ، 1560ء میں اور ابوالمکارم سن 977ھ، 1563ء میں پیدا ہوا۔ اس نے علوم دینی باپ سے اور میر فتح اللہ شیرازی سے پڑھے۔ شیخ ابو تراب سن 980ھ، 1572ء میں پیدا ہوا۔ اگرچہ اس کی طبیعت اور ہے مگر سعادت مندی وہی ہے۔ دو بھائی، باپ کے انتقال کے بعد جڑواں پیدا ہوئے۔ ایک کا نام ابو راشد اور دوسرے کا ابو حامد رکھا گیا۔ ان دونوں کا سال ولادت 1003ھ، 1594ء ہے "
حاسدین کا سرگرمیاں
شیخ ابوالفضل کے بڑھتے ہوئے اثر کو دیکھ کر لوگ اس سے جلنے لگے۔ شہزادہ سلیم کو جو بعد میں جہانگیر کے لقب سے بادشاہ ہوا، اس سے اس قدر عناد تھا کہ اس نے سن 1010ھ، 1602ء میں اسے قتل کروادیا۔ اکبر کو اس سانحے پر بہت ملال ہوا۔ بیان کیا جاتا ہے کہ اسی صدمے میں اس کی طبیعت خراب رہنے لگی اور وہ 1014ھ، 1605ء میں فوت ہو گیا۔
علمی مقام
ابوالفضل غیر معمولی صلاحیتوں کا مالک تھا۔ ایک طرف وہ علم و فضل میں یگانہ روزگار تھا۔ دوسری جانب طاقت و شجاعت میں بے مثل تھا۔ وہ شاعر بھی تھا اور علامی تخلص کرتا تھا۔ لیکن مروجہ شاعری کو روحانی مرض سے تعبیر کرتا تھا۔
وفات
ابو الفضل علامی کو 22 اگست:1602ء قتل کیا گیا
حوالہ جات
زمرہ:1551ء کی پیدائشیں زمرہ:1602ء کی وفیات زمرہ:اکبر زمرہ:بھارتی مرد مصنفین زمرہ:بھارتی مسلم شخصیات زمرہ:بھارتی مصنفین زمرہ:ہندوستانی مورخین زمرہ:تاریخ ہندوستان زمرہ:تاریخی شخصیات زمرہ:سندھی شخصیات زمرہ:سولہویں صدی کے ہندوستانی مؤرخین زمرہ:فارسی زبان کے مصنفین زمرہ:مغل اشرافیہ زمرہ:مغلیہ دور حکومت زمرہ:مغلیہ دور کے مؤرخین زمرہ:مقتول مرد مصنفین زمرہ:کامنز زمرہ جس کا ربط ویکی ڈیٹا پر ہے زمرہ:Short description is different from Wikidata زمرہ:سولہویں صدی کے ہندوستانی مسلمان
جین ناک آؤٹ
gene knockout ایک ایسے جینیاتی ترمیم شدہ جاندار (تجرباتی) کو کہا جاتا ہے کہ جس کے خلیات میں موجود جین کو جینیٹک انجییرنگ کے ذریعے سے تبدیل کرکے ناکارہ کر دیا گیا ہو۔ سائنس دان یہ طریقہ کار اکثر اپنی جینیاتی تحقیق کی خاطر استعمال کرتے ہیں۔
زمرہ:تعبیر وراثہ زمرہ:جینیات زمرہ:حیاتیاتی ٹیکنالوجی زمرہ:سالماتی وراثیات زمرہ:وراثی ترمیمشدہ جاندار زمرہ:وراثیات زمرہ:طرازات مختبر زمرہ:ویکی ڈیٹا سے مطابقت رکھنے والی مختصر تفصیل
محمود احمد ظفر
حکیم محمود احمد ظفر سیالکوٹی ایک پاکستانی اسلامی سکالر اور مصنف تھے۔ انہوں نے مختلف موضوعات پر درجن بھر کتابیں لکھی ہیں۔
ادبی کام
ان کے ادبی کاموں میں ان کی کچھ کتابیں یہ ہیں۔
حوالہ جات
زمرہ:پاکستانی مذہبی مصنفین
مڈوے، البیمارل کاؤنٹی، ورجینیا
مڈوے، البیمارل کاؤنٹی، ورجینیا ریاستہائے متحدہ امریکا  کا ایک انانکارپوریٹڈ علاقہ  جو البیمارل کاؤنٹی، ورجینیا میں واقع ہے۔
آرکنساس کاؤنٹی، آرکنساس
آرکنساس کاؤنٹی، آرکنساس ریاستہائے متحدہ امریکا کا ایک کاؤنٹی جو آرکنساس میں واقع ہے۔
تفصیلات
آرکنساس کاؤنٹی، آرکنساس کا رقبہ 2,678.06 مربع کیلومیٹر ہے، ہے۔ کی مجموعی آبادی
حوالہ جات
زمرہ:آرکنساس کاؤنٹی، آرکنساس زمرہ:1813ء میں آباد ہونے والے مقامات زمرہ:آرکنساس کاؤنٹیاں زمرہ:ویکی ڈیٹا سے مطابقت رکھنے والی مختصر تفصیل زمرہ:Short description is different from Wikidata زمرہ:ادب، سانچہ جات
افرو۔ایشیائی زبانیں
افرو۔ ایشیائی زبانیں  (Afro-Asiatic languages) زبانوں کی خاندانی درجہ بندی میں ایک اہم حیثیت کا حامل ہے۔ اس میں 375 سے زیادہ زبانیں شامل ہیں اور ان زبانوں کو 35 کروڑ سے زیادہ لوگ بولتے ہیں جن میں سے صرف عربی زبان کو 21 کروڑ سے زیادہ لوگ بولتے ہیں۔ ان زبانوں کے زیادہ بولنے والے شمالی افریقہ، عرب، شمال مغربی ایشیا اور قرنِ افریقہ کے علاقوں میں رہتے ہیں۔ پہلے اس درجہ بندی کا نام ہمیتو۔ سامی زبانیں تھا جسے بدل کر افرو۔ ایشیائی زبانیں رکھ دیا گیا ہے۔ بعض لوگ اسے افروشیائی زبانیں بھی کہتے ہیں۔ اس کی سب سے اہم زبان عربی ہے جو اس کے ایک ذیلی خاندان سامی زبانوں میں شامل ہے۔
افریقی ایشیائی زبانیں مشرق وسطیٰ اور شمالی افریقا سے تعلق رکھنے والی زبانوں کا گروہ ہے۔ اس خاندان کی سامی شاخ کی زبانیں سعودی عرب، فلسطین، عراق، اسرائیل، شام، مصر، اردن، الجزائر میں اور حامی شاخ لیبیا، مصر، ایتھوپیا میں پھیلی ہوئی ہیں ۔
ذیلی خاندان
اس کے ذیلی خاندان درج ذیل ہیں۔
حوالہ جات
زمرہ:افرو۔ایشیائی زبانیں زمرہ:خاندانہائے زبان زمرہ:فہرستیں (لسانیات) زمرہ:ایشیا کے نسلی گروہات زمرہ:افریقا کے نسلی گروہ زمرہ:یورپ کے نسلی گروہ زمرہ:ویکی ڈیٹا سے مطابقت رکھنے والی مختصر تفصیل زمرہ:افرو۔ایشیائی قومیں
بیت صیدا کا نابینا
تصغیر|300px|یسوع کا بیت صیدا میں ایک اندھے کو بینائی دینا، مصور Carl Bloch ایک دفعہ یسوع مسیح بیت صیدا پہنچے تو چند آدمی آپ کے پاس ایک اندھے کو لاکر درخواست کرنے لگے کہ آپ اسے بصارتِ چشم عطا فرمائیں۔ آپ اندھے کا ہاتھ پکڑ کر اسے گاؤں سے باہر لے گئے۔ پھر اپنی تھوک میں مٹی گیلی کر کے اس کی آنکھوں پر لگائی اور ہاتھ اس پر رکھ کر پوچھا "کیا تو کچھ دیکھتا ہے؟" اس آدمی نے نظر اٹھا کر کہا "میں آدمیوں کو دیکھتا ہوں کیونکہ وہ مجھے چلتے ہوئے ایسے دکھائی دیتے ہیں جیسے درخت۔" آپ نے ایک مرتبہ پھر اس کی آنکھوں پ رہاتھ رکھے اور اس کی بصارت  بحال ہو گئی یہاں تک کہ سب چیزیں صاف نظر آنے لگیں۔ آپ نے رخصت کرتے وقت اسے تاکید کی کہ "اس گاؤں کے اندر قدم بھی نہ رکھنا۔"
حوالہ جات
زمرہ:اناجیل اربعہ کی شخصیات زمرہ:بے شناخت شخصیات زمرہ:مرقس کی انجیل زمرہ:معجزات مسیح زمرہ:نابینا شخصیات زمرہ:بیت صیدا کی شخصیات زمرہ:Short description is different from Wikidata زمرہ:بائبل کی بے نام شخصیات
مڈوے، شارلوٹزویل
مڈوے، شارلوٹزویل ریاستہائے متحدہ امریکا  کا ایک unincorporated community  جو البیمارل کاؤنٹی، ورجینیا میں واقع ہے۔
پاپوائی زبانیں
بیرونی روابط
زمرہ:انڈونیشیا کی زبانیں زمرہ:پاپوا نیو گنی کی زبانیں زمرہ:خاندانہائے زبان زمرہ:فہرستیں (لسانیات) زمرہ:ویکی ڈیٹا سے مطابقت رکھنے والی مختصر تفصیل
ترقومیا
ترقومیا دولت فلسطین کا ایک شہر جو محافظہ الخلیل میں واقع ہے۔
تفصیلات
ترقومیا کی مجموعی آبادی 14,357 افراد پر مشتمل ہے۔
حوالہ جات
زمرہ:محافظہ الخلیل زمرہ:مقالے جن میں عربی زبان کا متن ہے زمرہ:Short description is different from Wikidata زمرہ:مغربی کنارہ کے شہر زمرہ:دولت فلسطین کی بلدیات
ایشلی کاؤنٹی، آرکنساس
ایشلی کاؤنٹی، آرکنساس ریاستہائے متحدہ امریکا کا ایک کاؤنٹی جو آرکنساس میں واقع ہے۔
تفصیلات
ایشلی کاؤنٹی، آرکنساس کا رقبہ 2,437.19 مربع کیلومیٹر ہے، ہے۔ کی مجموعی آبادی
حوالہ جات
زمرہ:ایشلی کاؤنٹی، آرکنساس زمرہ:1848ء میں آباد ہونے والے مقامات زمرہ:آرکنساس کاؤنٹیاں زمرہ:آرکنساس میں 1848ء کی تاسیسات زمرہ:صفحات مع شکستہ حوالہ جات (غیر موجود حوالہ) زمرہ:ویکی ڈیٹا سے مطابقت رکھنے والی مختصر تفصیل زمرہ:Short description is different from Wikidata
سرطان جگر
تصغیر|بائیں|300px|پسلیوں کی حفاظت میں موجود پیٹ کے بالائی حصے میں جگر کا مقام اور اس سے متصل اعضاء ، غدود اور رگیں جگر کا سرطان ایسے سرطان کو کہا جاتا ہے کہ جو جگر کے خلیات اور نسیجات میں ہی پیدا ہوا ہو، طبی لحاظ سے اس کا درست نام اولی سرطان جگر ہے جس کو انگریزی میں primary liver cancer کہا جاتا ہے۔ جیسا کہ سرطان کی (اسکی قسم کے اعتبار سے) فطرت ہے کہ وہ جسم کے ایک حصے سے دوسرے حصے میں سرایت کرجاتا ہے یا پھیل جاتا ہے لہذا اگر کوئی سرطان جگر کے علاوہ جسم کے کسی دوسرے حصے مثلا پستانوں یا آنتوں میں پیدا ہوا ہو اور پھیل کر جگر تک آگیا ہو تو اس کو ثانوی سرطان جگر کہا جاتا ہے۔
زمرہ:اقسام سرطان زمرہ:امراضیات زمرہ:جگر کے امراض
زمرہ:طب جگر زمرہ:آر ٹی ٹی زمرہ:سرطان
چینی تبتی زبانیں
بیرونی روابط
زمرہ:چینی۔تبتی زبانیں زمرہ:خاندانہائے زبان زمرہ:فہرستیں (لسانیات) زمرہ:ویکی ڈیٹا سے مطابقت رکھنے والی مختصر تفصیل
مڈوے، باتھ کاؤنٹی، ورجینیا
مڈوے، باتھ کاؤنٹی، ورجینیا ریاستہائے متحدہ امریکا  کا ایک انانکارپوریٹڈ علاقہ  جو باتھ کاؤنٹی، ورجینیا میں واقع ہے۔
تفصیلات
مڈوے، باتھ کاؤنٹی، ورجینیا کی مجموعی آبادی  755.91 میٹر سطح سمندر سے بلندی پر واقع ہے۔
حوالہ جات
زمرہ:ورجینیا میں انانکارپوریٹڈ علاقے
بیکسٹر کاؤنٹی، آرکنساس
بیکسٹر کاؤنٹی، آرکنساس ریاستہائے متحدہ امریکا کا ایک کاؤنٹی جو آرکنساس میں واقع ہے۔
تفصیلات
بیکسٹر کاؤنٹی، آرکنساس کا رقبہ 1,520.33 مربع کیلومیٹر ہے، ہے۔ کی مجموعی آبادی
حوالہ جات
زمرہ:بیکسٹر کاؤنٹی، آرکنساس زمرہ:1873ء میں آباد ہونے والے مقامات زمرہ:آرکنساس کاؤنٹیاں زمرہ:آرکنساس میں 1873ء کی تاسیسات زمرہ:ویکی ڈیٹا سے مطابقت رکھنے والی مختصر تفصیل زمرہ:Short description is different from Wikidata زمرہ:ادب، سانچہ جات
بینٹن کاؤنٹی، آرکنساس
بینٹن کاؤنٹی، آرکنساس ریاستہائے متحدہ امریکا کا ایک کاؤنٹی جو آرکنساس میں واقع ہے۔
تفصیلات
بینٹن کاؤنٹی، آرکنساس کا رقبہ 2,289.56 مربع کیلومیٹر ہے، ہے۔ کی مجموعی آبادی
آسٹرونیشیائی زبانیں
جنوبی جزائری زبانیں یا آسٹرونیشیائی زبانیں  (Austronesian languages) جنوب مشرقی ایشیا سے تعلق رکھنے والی زبانوں کا ایک وسیع خاندان ہے۔ اس میں شامل زیادہ تر زبانیں مختلف جزائر پر بولی جاتی ہیں ماسوائے بھاشا ملایو اور ایک دو دوسری زبانوں کے۔
حوالہ جات
زمرہ:آسٹرونیشیائی زبانیں زمرہ:اوقیانوسیہ کی زبانیں زمرہ:جنوب مشرقی ایشیا کی زبانیں زمرہ:خاندانہائے زبان زمرہ:فہرستیں (لسانیات)
زمرہ:ملایو-پولینیشیائی زبانیں زمرہ:ویکی ڈیٹا سے مطابقت رکھنے والی مختصر تفصیل
نائجر۔کانگو زبانیں
بیرونی روابط
زمرہ:نائجر۔کانگو زبانیں زمرہ:خاندانہائے زبان زمرہ:فہرستیں (لسانیات) زمرہ:مجوزہ لسانی خاندان زمرہ:Short description is different from Wikidata
ایکسپلورر 1
(Explorer 1) پہلا سیٹلائٹ تھا جسے ریاستہائے متحدہ نے 1958 میں روانہ کیا گیا تھا اور یہ بین الاقوامی ارضی طبیعی سال (International Geophysical Year) میں امریکی شرکت کا حصہ تھا۔ مشن نے پچھلے سال دو سیٹلائٹوں کی پیروی کی تھی؛ سوویت اتحاد کا اسپتنک 1 اور 2، دونوں ممالک کے درمیان سرد جنگ کی خلائی دوڑ کا آغاز۔ زمرہ:ریاستہائے متحدہ میں 1958ء
ہیری ایلیسن
ہیری "ڈسٹی" ایلیسن (پیدائش: 22 فروری 1993ء) ایک انگلش فرسٹ کلاس کرکٹر ہے۔ ایلیسن دائیں ہاتھ کے بلے باز اور آف سپنر ہیں۔ اس نے 2014ء میں کیمبرج ایم سی سی یو کے لیے فرسٹ کلاس ڈیبیو کیا۔ فی الحال وہ کے ای ایس 1st XI کے ماہر فیلڈنگ کوچ ہیں۔ ایلیسن کے والد رچرڈ ایلیسن کینٹ اور انگلینڈ کے لیے کھیلتے تھے۔
حوالہ جات
زمرہ:کیمبرج ایم سی سی یو کے کرکٹ کھلاڑی زمرہ:غیر موجود مقام پیدائش (بقید حیات شخصیات) زمرہ:ہارٹفورڈشائر کے کرکٹ کھلاڑی زمرہ:انگلستان کے کرکٹ کھلاڑی زمرہ:بقید حیات شخصیات زمرہ:1993ء کی پیدائشیں
بون کاؤنٹی، آرکنساس
بون کاؤنٹی، آرکنساس ریاستہائے متحدہ امریکا کا ایک کاؤنٹی جو آرکنساس میں واقع ہے۔
تفصیلات
بون کاؤنٹی، آرکنساس کا رقبہ 1,559.18 مربع کیلومیٹر ہے، ہے۔ کی مجموعی آبادی
حوالہ جات
زمرہ:بون کاؤنٹی، آرکنساس زمرہ:1869ء میں آباد ہونے والے مقامات زمرہ:آرکنساس کاؤنٹیاں زمرہ:آرکنساس میں 1869ء کی تاسیسات زمرہ:ویکی ڈیٹا سے مطابقت رکھنے والی مختصر تفصیل
مڈوے، کنگ ولیم کاؤنٹی، ورجینیا
مڈوے، کنگ ولیم کاؤنٹی، ورجینیا ریاستہائے متحدہ امریکا  کا ایک انانکارپوریٹڈ علاقہ  جو کنگ ولیم کاؤنٹی، ورجینیا میں واقع ہے۔
حوالہ جات
زمرہ:ورجینیا میں انانکارپوریٹڈ علاقے زمرہ:Short description is different from Wikidata
بریڈلی کاؤنٹی، آرکنساس
بریڈلی کاؤنٹی، آرکنساس ریاستہائے متحدہ امریکا کا ایک کاؤنٹی جو آرکنساس میں واقع ہے۔
تفصیلات
بریڈلی کاؤنٹی، آرکنساس کا رقبہ 1,691.27 مربع کیلومیٹر ہے، ہے۔ کی مجموعی آبادی
حوالہ جات
زمرہ:بریڈلی کاؤنٹی، آرکنساس زمرہ:1840ء میں آباد ہونے والے مقامات زمرہ:آرکنساس کاؤنٹیاں زمرہ:آرکنساس میں 1840ء کی تاسیسات زمرہ:ویکی ڈیٹا سے مطابقت رکھنے والی مختصر تفصیل
سرطان پستان
تصغیر|بائیں|370px|پستانوں کی ساخت (تشریح / اناٹومی: اندرونی نسیجات جہاں سرطان عموما پیدا ہوتا ہے اور آبگونی عقدے و آبگونی رکیں جو کے سرطان کے جسم کے دوسرے حصوں میں پھیلاؤ کا ذریعہ بنتی ہیں سرطانِ پستان کو عموما چھاتی کا سرطان بھی کہا جاتا ہے۔ اس قسم کے سرطان میں سرطانی خلیات، پستان (breast) کے نسیج میں ہی پیدا ہوتے ہیں۔ یہاں مختصر طور پر پستان کی ساخت کا سمجھنا پستانی سرطان کے سمجھنے میں معاون ہوگا (پستان کی تشریح / anatomy کے ليے اس کا اپنا صفحہ مخصوص ہے)۔ پستان دراصل غدود اور عضلات پر مشتمل نرم گوشوں (فصوص) اور باریک نالیوں (قناتوں) کے مجموعے سے بنا ہوا عضو ہے۔ ہر گوشہ یا فص پھر مزید چھوٹے جھوٹے گوشوں پر مشتمل ہوتا ہے جنکو فصیص (جمع فصیصات) کہا جاتا ہے، یہ فصیص پھر مزید چھوٹے بلبلہ نما اجسام بصلہ سے ملے ہوتے ہیں جہاں دودھ بنتا ہے جو باریک باریک نالیوں (قناتوں) کے ذریعہ نوک پستان (حلمہ) تک پہنچایا جاتا ہے۔
اس بنیادی ساخت کے علاوہ پستان میں خون کی رگیں اور آبگونہ کی نالیاں بکثرت ہوتی ہیں۔ آبگونی نالیوں کو انگریزی میں lymph vessels کہا جاتا ہے۔ یہ نالیاں آبگونہ یا آب زلال (لمف) کو جمع کرتی ہوئی آبگونی عقدوں تک لے جاتی ہیں۔ آبگونی عقدے چھوٹے جھوٹے گرہ نما اجسام ہوتے ییں جو تمام جسم میں ہر جگہ پائے جاتے ہیں۔
نگار خانہ
زمرہ:اقسام سرطان زمرہ:امراضیات زمرہ:پستان زمرہ:نسوانیات زمرہ:آر ٹی ٹی زمرہ:صفحات مع گراف
دماغی سرطان
دماغی سرطان کے بارے میں مطالعہ سے قبل اعصابی نظام کا مطالعہ اور دماغ اور اس سے ملحقہ اعضاء کا کے بارے میں جاننا معاون ثابت ہو سکتا ہے۔ بنیادی طور پر اولی دماغی سرطان ایک ایسے سرطان کو کہا جاتا ہے کہ جو دماغ کے خلیات میں ہی شروع ہوا ہو، اس کو انگریزی میں primary brain cancer کہا جاتا ہے۔ جبکہ اگر سرطان جسم کے کسی دوسرے حصے کے سرطان مثلاً سرطان جگر، سرطان پستان وغیرہ سے پھیل کر دماغ میں آیا ہو تو اس کو ثانوی دماغی سرطان کہا جاتا ہے۔
دماغی سرطان کی ان کے پیدا ہونے والے مقام کے اعتبار سے کئی اقسام ہوتی ہیں مگر بنیادی طور پر دماغی سرطان کو دو بڑے گروہوں میں تقسیم کیا جاتا ہے۔
حوالہ جات
زمرہ:اعصابیات زمرہ:اقسام سرطان زمرہ:جراحت اعصاب زمرہ:آر ٹی ٹی زمرہ:ویکی ڈیٹا سے مطابقت رکھنے والی مختصر تفصیل
چارلس ایلیسن (کرکٹر)
حوالہ جات
زمرہ:ویلٹشائر کے کرکٹ کھلاڑی زمرہ:برطانوی جامعات کے کرکٹ کھلاڑی زمرہ:کیمبرج یونیورسٹی کے کرکٹ کھلاڑی زمرہ:انگلستان کے کرکٹ کھلاڑی زمرہ:بقید حیات شخصیات زمرہ:1962ء کی پیدائشیں زمرہ:پیٹر ہاؤس، کیمبرج کے فضلا زمرہ:ہومرٹن کالج، کیمبرج کے فضلا
کیرول کاؤنٹی، آرکنساس
کیرول کاؤنٹی، آرکنساس ریاستہائے متحدہ امریکا کا ایک کاؤنٹی جو آرکنساس میں واقع ہے۔
تفصیلات
کیرول کاؤنٹی، آرکنساس کا رقبہ 1,655.01 مربع کیلومیٹر ہے، ہے۔ کی مجموعی آبادی
حوالہ جات
زمرہ:کیرول کاؤنٹی، آرکنساس زمرہ:آرکنساس کاؤنٹیاں زمرہ:1833ء میں آباد ہونے والے مقامات زمرہ:ویکی ڈیٹا سے مطابقت رکھنے والی مختصر تفصیل زمرہ:Short description is different from Wikidata
فورٹ مفلن
فورٹ مفلن ریاستہائے متحدہ امریکا کا ایک قلعہ بندی جو فلاڈیلفیا، پنسلوانیا میں واقع ہے۔
حوالہ جات
زمرہ:پنسلوانیا میں 1771ء کی تاسیسات زمرہ:فلاڈیلفیا، پنسلوانیا میں عجائب گھر زمرہ:Short description is different from Wikidata
جوڈی ڈول
جوڈتھ ڈیانا میکارتھی (پیدائش: 15 جولائی 1937ء فاکاتانی, نیوزی لینڈ) نیوزی لینڈ کی ایک سابق کرکٹ کھلاڑی ہیں جو دائیں ہاتھ کے بلے باز کے طور پر کھیلتی تھیں۔ وہ 1966ء اور 1975ء کے درمیان نیوزی لینڈ کے لیے 11 ٹیسٹ میچوں اور 5 ایک روزہ بین الاقوامی میچوں میں نظر آئیں۔ ٹیسٹ کرکٹ میں، اس نے انگلینڈ کے خلاف پانچ نصف سنچریاں اور ایک سنچری، 103 رنز بنائے۔ اس نے آکلینڈ اور نارتھ شور کے لیے مقامی کرکٹ کھیلی۔
کالہون کاؤنٹی، آرکنساس
کالہون کاؤنٹی، آرکنساس ریاستہائے متحدہ امریکا کا ایک کاؤنٹی جو آرکنساس میں واقع ہے۔
تفصیلات
کالہون کاؤنٹی، آرکنساس کا رقبہ 1,636.88 مربع کیلومیٹر ہے، ہے۔ کی مجموعی آبادی
حوالہ جات
زمرہ:کالہون کاؤنٹی، آرکنساس زمرہ:آرکنساس کاؤنٹیاں زمرہ:آرکنساس میں 1850ء کی تاسیسات زمرہ:1850ء میں آباد ہونے والے مقامات زمرہ:ویکی ڈیٹا سے مطابقت رکھنے والی مختصر تفصیل زمرہ:Short description is different from Wikidata
مفلن، اوہائیو
مفلن، اوہائیو ریاستہائے متحدہ امریکا  کا ایک village in the United States  جو ایشلنڈ کاؤنٹی، اوہائیو میں واقع ہے۔
تفصیلات
مفلن، اوہائیو کا رقبہ 0.47 مربع کیلومیٹر ہے اور اس کی مجموعی آبادی 137 افراد پر مشتمل ہے اور 326 میٹر سطح سمندر سے بلندی پر واقع ہے۔
حوالہ جات
زمرہ:اوہائیو میں 1816ء کی تاسیسات زمرہ:اوہائیو کے گاؤں زمرہ:1816ء میں آباد ہونے والے مقامات
چارلی ایلیسن
چارلس پیٹر ایلیسن (پیدائش:26 جنوری 1991ء) ایک سابق انگریز یونیورسٹی کرکٹ کھلاڑی ہے۔ ایلیسن نے 2011ء اور 2013ء کے درمیان آکسفورڈ ایم سی سی یو کے لیے 4 فرسٹ کلاس کرکٹ میچ دائیں ہاتھ کے سیون باؤلر کے طور پر کھیلے۔ وہ 1991ء میں کینٹ کے کینٹربری میں پیدا ہوئے اور سمرسیٹ کے مل فیلڈ سکول میں تعلیم حاصل کی۔ ان کے والد رچرڈ ایلیسن ہیں جو کینٹ کاؤنٹی کرکٹ کلب اور انگلینڈ کی کرکٹ ٹیم کے لیے کھیلے۔ ایلیسن کا تعلق ایک کرکٹ فیملی سے ہے۔ ان کے پردادا، ہنری ایلیسن اور چچا چارلس ایلیسن دونوں نے اول درجہ کرکٹ کھیلی اور ان کے والد نے انگلینڈ کے لیے 11 ٹیسٹ اور 14 ایک روزہ بین الاقوامی میچ کھیلے اور اپنے کیریئر میں 200 سے زیادہ اول درجہ کھیلے جس میں کاؤنٹی میں 14 سیزن شامل تھے۔
حوالہ جات
زمرہ:اوکسفرڈ یو سی سی ای کے کرکٹ کھلاڑی زمرہ:انگلستان کے کرکٹ کھلاڑی زمرہ:کینٹربری کے کھلاڑی زمرہ:بقید حیات شخصیات زمرہ:1991ء کی پیدائشیں
ایلی براؤن
الیسٹر ڈنکن براؤن (پیدائش:11 فروری 1970ء) ایک سابق انگریز کرکٹ کھلاڑی ہے جو 2009ء کے سیزن کے لیے ناٹنگھم شائر جانے سے پہلے سرے کاؤنٹی کرکٹ کلب کے لیے کھیلا۔ ٹیڈ ڈیکسٹر (جسے "لارڈ ٹیڈ" کے نام سے جانا جاتا تھا) کی طرف اشارہ کرتے ہوئے اس کا نام "لارڈی" رکھا گیا تھا کیونکہ اس کے جارحانہ طور پر بڑے مارنے والے پراعتماد بیٹنگ کے انداز کی وجہ سے۔ وہ دائیں ہاتھ کا بلے باز اور کبھی کبھار دائیں ہاتھ سے آف بریک بولر تھا جس نے 1996ء اور 2001ء کے درمیان انگلینڈ کے لیے 16 ایک روزہ بین الاقوامی میچ کھیلے جس میں بہترین 118 رنز بنائے۔ اب وہ شرلی کے ٹرینیٹی سکول میں کرکٹ سپیشلسٹ کے طور پر کام کرتے ہیں۔ اس نے انہیں قومی کپ ٹرافی تک پہنچانے میں مدد کی ہے۔ براؤن ریسنگ پوسٹ گرے ہاؤنڈ ٹی وی پر باقاعدہ پیش کنندہ / پنڈت بھی ہے۔
حوالہ جات
زمرہ:سرے کے کرکٹ کھلاڑی زمرہ:ناٹنگھمشائر کے کرکٹ کھلاڑی زمرہ:انگلستان کے کرکٹ کھلاڑی زمرہ:انگلستان کے ایک روزہ کرکٹ کھلاڑی زمرہ:بقید حیات شخصیات زمرہ:1970ء کی پیدائشیں
ٹریش میک کیلوی
پیٹریسیا فرانسس میک (پیدائش: 5 جنوری 1942ء) جسے ٹریش میک کیلوی کے نام سے بھی جانا جاتا ہے، نیوزی لینڈ کی ایک سابق کرکٹ کھلاڑی ، کرکٹ منتظم اور معلم ہیں۔ وہ 1966ء اور 1982ء کے درمیان نیوزی لینڈ کے لیے 15 ٹیسٹ میچوں اور 15 ایک روزہ بین الاقوامی میچوں میں نظر آئیں۔ وہ 1973ء کے عالمی کپ میں انٹرنیشنل الیون کے لیے 6 ایک روزہ میچوں میں بھی نظر آئیں۔ اس نے ویلنگٹن اور اوٹاگو کے لیے مقامی کرکٹ کھیلی۔
ابتدائی زندگی
میک کیلوی 1942ء میں لوئر ہٹ میں پیدا ہوئی تھیں۔ انہوں نے ویلنگٹن گرلز کالج میں 1955ء سے 1959ء تک تعلیم حاصل کی جہاں وہ دونوں سینئر 'اے' نیٹ بال اور پہلی الیون کرکٹ ٹیموں کی کپتان تھیں۔